 Mtoto wa kiume wa siku 12 ameuawa na tumbili nchini India Kaskazini hivi karibuni.Inaeleza kuwa mtoto huyo alikuwa ananyonyeshwa na mama yake ndani ya nyumba yao, na ghafla tumbili huyo aliingia ndani na kumkwapua na kukimbia naye nje.Tumbili huyo alipanda na mtoto huyo kwenye paa la nyumba ya jirani na kuanza kumla mpaka alipomwangusha chini baada ya mashuhuda kujitahidi kumfukuza.Mtoto huyo aliokotwa chini akiwa ameumia vibaya kwa kungátwa na tumbili huyo na baadae alifariki hospitalini kutokana na majeraha.Mjomba wa marehemu Dhirendra Kumar akizungumza na waandishi wa habari ameeleza kuwa familia yao imeumizwa sana na tukio hilo ikizingatiwa kuwa mamlaka husika hazifanyi jitihada kudhibiti tumbili hao."Tumeziambia mamlaka mara kwa mara kushughulikia suala hili lakini hawalifanyii kazi, kuna tumbili wengi eneo hili na tunaishi kwa hofu, mama wa mtoto ameumia sana, hawezi hata kuongea," alisema.